Diskussioun:Patrick Floener

message: Wann ech "ass e lëtzebuergesche Museker a Songwriter", dohischreiwen (wat der lëtzebuergescher Schreifweis entsprécht, firwat gëtt dat dann nees op "as en lëtzebuergeschen Muséker an Songwriter." (wat falsch ass) verschlëmmbessert; freet sech de --Cornischong 22:49, 22 September 2006 (UTC)
Et deet mir leed, mä do hun ech deng Verbesserungen net matkritt wärendeems ech um Artikel geschafft hun. Deng Verbesserungen sin aawer weider wëllkomm! --User:Hub

message: Moien,
Am selwechte Joer ass seng Bacheloraarbecht am Studium Audioproduktioun verëffentlecht ginn
replies: text: Dee Saz kënnt mir e bësselche komesch vir, oder verstinn ech eppes net richteg?  --Les Meloures (Diskussioun) 11:00, 27. Dez. 2013 (UTC)
thread_title: Verstinn net

message: Moien,
ech géif Iech frëndlechst bieden dës Säit, déi faktuell net korrekt ass an net reflektéiert wat ech a mengem Liewen maachen, an zousätzlech nach perséinlech Informatiounen wéi mäin Gebuertsdatum a Fotoen, déi ech ni fir dës Utilisatioun fräiginn hunn, mat effet immediat ze läschen. Ech hunn och en entspriechenden Message un d'Wikimedia Fondatioun geschéckt a wäert net zécken d'CNPD anzeschalten, sollt dëst néideg sinn.
Merci fir Äert Versteesdemech,
Patrick Floener Patrickfloener (Diskussioun) 16:11, 5. Nov. 2022 (UTC)
replies: text: Moie Benotzer:Patrickfloener. Wann ech richteg verstinn, hätt Der gär dass en Artikel, deen zanter 16 Joer hei steet, geläscht soll ginn, a) well Dir identesch mat där Persoun wiert, iwwer deen den Artikel geet, b) wéinst perséinlechen Donnéeën (Gebuertsdatum) c) wéinst Fotoen déi am Artikel agebaut sinn, déi der net geneemegt hätt, an d) well am Artikel Saache sténgen, déi net korrekt sinn.

text: Fänke mer vir un: Behaapte ka jiddereen hei wien en ass, ma gi mer einfach emol dovun aus, dat trëfft zou, an Dir sidd den Här Floener. Ob en Artikel geläscht gëtt, gëtt vun der Communautéit bestëmmt, déi op der Säit Wikipedia:Läschen diskutéiert an ofstëmmt, ob d'Critère fir d'Läsche vun engem Artikel virleien. Dee geleefegste Grond ass d'Feelen u Relevanz, d.h. de Sujet muss d'Wikipedia:Relevanzcritèren erfëllen, soss gëtt e geläscht. Op den éischte Bléck schénge mer déi hei erfëllt, gëtt et dach gläich méi Musekspublikatiounen (CDen) déi op de Kont vum Patrick Floener ginn.

text: b) perséinlech Donnéeën: E Gebuertsdatum fällt effektiv dodrënner, ech huelen en dofir eraus - dat hätt Dir iwwregens selwer maache kënnen, jidderee kann Artikelen änneren.

text: c) d'Fotoe wieren "ni fir dës Utilisatioun (ech huelen un: abauen hei am Artikel) [vun Iech] fräiginn" ginn. Wéi jiddereen am Versiounshistorique noliese kann, gouf dee gréissten Deel vum Contenu vum Artikel vun engem gewëssen Benotzer:Hub~lbwiki, deen no eegenen Aussoen, "Member vum Label JGMRecords" ass (oder war), bäigesteiert; déi selwecht Persoun hat och déi Biller (Albumcoveren) eropgelueden - och ob deem senger Diskussiounssäit nozeliesen. Ob Dir perséinlech dozou eng Geneemegung hätt misse ginn, kann ech net beurteelen, dat ass cuisine interne vun Ärem Label, dem Hub-lbwiki an Iech. Am beschten, Der kläert dat emol ënnereen of. Bis dohinner, entbannen ech d'Biller aus dem Artikel.

text: An dann ach zu d), den Artikel wier faktuell net korrekt: Prinzipiell gëllt dat selwecht wéi grad virdrun: Jidderee kann änneren a verbesseren, och Dir. Leider hat den Hub-lbwiki keng Quellen uginn (dat gouf an de Joren dono eréischt Flicht hei op der Wiki) sou dass déi Aussoen am Raum stinn. Ënner den Informatiounen, déi spéider bäikoumen, baséieren déi, déi vum Benotzer:Bdx geschriwwe goufen, op den Aussoe vun engem Radiosinterview - ech huelen u mat Iech -, dat awer net méi ze fannen ass, an dofir net z'iwwerpréifen ass (och, wann de Bdx, wéi een a senge Kontributiounen noliese kann, seng Quellen an der Reegel akkurat erëmgëtt).

text: Mee fir net nach weider laang Zäit ze verléieren, kierzen ech emol den Artikel op dat, wat un Informatiounen am Internet liicht ze fannen an z'iwwerpréiwen ass. Dir dierft da gär weider - mat Source beluechten - Informatioune bäisetzen, wann der dat da wëllt.

text: D'Diskussioun ëm d'Läschen bleift natierlech weiderhin op (7 Deeg an der Reegel).

text: Bescht Gréiss, --Zinneke (Diskussioun) 20:58, 8. Dez. 2022 (UTC)
replies: text: :Hallo Zinneke, villmools Merci fir déi detailléiert Äntwert. Ech verstinn, dass Wikipedia eng community-driven Websäit ass, an och net alles einfach sou ka geläscht ginn. D'Redaktioun déi gemaach gouf, dass meng perséinlech Donnéeën a Fotoen ewechgeholl goufen ass fir mech zefriddestellend an d'Saach huet sech domat och fir mech erleedegt. Ob den Artikel sou wéi en lo besteet wierklech nach Relevanz huet ass frolech, mee dat loossen ech d'Community entscheeden, mech stéiert et och net, wann en sou bestoen bleift.

text: :Den User Hub kennen ech tatsächlech, an dat war e Projet, dee mir viru laanger Zäit zesummen gemaach hunn. Trotzdeem denken ech, dass net einfach Fotoen a perséinlech Daten vun enger Persoun däerfen ouni Averständnis genotzt ginn, och wann dat mat de beschten Absichten geschitt ass.

text: :Als läscht muss ech och nach soen, dass ech et schued fannen, dass dat Thema hei sou ëffentlech muss diskutéiert ginn. Effektiv hunn ech mech och un d'Wikimedia Fondatioun (an d'CNPD) gewend fir dat unzeschwätzen a sinn der Meenung, dass all Mënsch e Recht drop soll hunn, dass Informatiounen a Fotoen vun engem net zougänglech sinn wann een déi net selwer Public gemaach huet oder e groussen Intérêt fir déi breet Mass besteet, wat jo hei bestëmmt net de Fall ass. Patrickfloener (Diskussioun) 19:11, 9. Dez. 2022 (UTC)
replies: text: ::Hallo, ech melle mech e bësse spéit. Mee well mäin Numm ernimmt ginn ass, wollt ech just bestätegen, datt all Informatioun, déi ech an den Artikel zu där Persoun dohi gesat hat, aus verschiddenen online Quelle kommen, déi ech ëmmer zitéieren. Ech kennen de Patrick Floener net perséinlech an hunn och keng weider Informatiounen iwwert hien, ausser deenen, déi deemools iwwer hien am Internet verfügbar waren. Et ass gutt, datt den Artikel Patrick Floener elo geläscht ass. E géif den haitege Relevanzkrittären eventuell souwisou net méi entspriechen. Merci, datts du dech dorëm gekëmmert hues, Zinneke. --Bdx (Diskussioun) 14:29, 6. Jan. 2023 (UTC)
thread_title:  Läschen vun der Säit ënner GDPR - RTBF